ΑΠΟΦΑΣΕΙΣ
Αριθμ. 2060
Επικύρωση έκθεσης και διαγράμματος για τον
επανακαθορισμό της οριογραμμής αιγιαλού
στην παραλιακή περιοχή «Βαγιά ή Βάι», νήσου
Αστυπάλαιας, Νομού Δωδεκανήσου.
Η ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΑΙΓΑΙΟΥ
Έχοντας υπόψη:
1. Τις διατάξεις:
- των άρθρων 3, 4, 5, 7, 7Α και 9 του ν. 2971/2001
«Αιγιαλός, παραλία και άλλες διατάξεις» (Α΄ 285),
- του άρθρου 46 παρ. 21 του ν. 3220/2004 «Μέτρα αναπτυξιακής και κοινωνικής πολιτικής - αντικειμενοποίηση
του φορολογικού ελέγχου και άλλες διατάξεις» (Α΄ 15),
- των άρθρων 6, 6Α, 6Β, 280 και 283 παρ.  4 του
ν. 3852/2010 «Νέα Αρχιτεκτονική της Αυτοδιοίκησης και
της Αποκεντρωμένης Διοίκησης - Πρόγραμμα Καλλικράτης» (Α΄ 87),
- του π.δ. 143/2010 «Οργανισμός της Αποκεντρωμένης
Διοίκησης Αιγαίου» (Α΄ 236).
2. Την υπό στοιχεία 10633649/790/Α00006/03-08-2004
απόφαση του Υπουργού Οικονομίας και Οικονομικών
«Καταγραφή - Διοικητική κωδικοποίηση των αρμοδιοτήτων σε θέματα Υπηρεσιών του Υπουργείου Οικονο-
μίας και Οικονομικών που περιέρχονται στους Γενικούς
Γραμματείς Περιφερειών».
3. Την υπ’ αρ. 86784/19-12-2022 (Υ.Ο.Δ.Δ. 1183) απόφαση του Υπουργού Εσωτερικών, με την οποία η Μα-
ριάννα Νικολαΐδου διορίζεται στη θέση της μετακλητής
Γραμματέως Αποκεντρωμένης Διοίκησης Αιγαίου.
4. Την υπ’ αρ. 25992/26-06-2020 (ΑΔΑ:6Α8ΤΟΡ1Ι-7ΨΡ)
απόφασή μας με θέμα: «Ανασυγκρότηση Επιτροπής
Καθορισμού Αιγιαλού και Παραλίας, Παλαιού Αιγιαλού
καθώς και της Όχθης, Παλαιάς Όχθης και Παρόχθιας
Ζώνης (άρθρο 100 του π.δ. 284/1988, άρθρα 3 και 31
του ν. 2971/2001, ΦΕΚ 285/Α) στο Νομό Δωδεκανήσου».
5. Την υπό στοιχεία 1030067/296/Α006/7-04-2004
εγκύκλιο της Διεύθυνσης Οργάνωσης του Υπουργείου
Οικονομίας και Οικονομικών.
6. Το υπό στοιχεία Δ6Α1022671/ΕΞ2011/10-02-2011
έγγραφο της Γενικής Γραμματείας Φορολογικών και
Τελωνειακών Θεμάτων του Υπουργείου Οικονομικών
περί «Αρμοδιότητας Υπογραφής».
7. Το υπό στοιχεία Δ10Β/6891ΕΞ2014/27-08-2014
(ΠΟΛ.1196) έγγραφο της Διεύθυνσης Δημόσιας Περιουσίας της Γενικής Γραμματείας Δημόσιας Περιουσίας
του Υπουργείου Οικονομικών, με το οποίο παρέχονται
διευκρινήσεις επί των διατάξεων του άρθρου 11 του
ν. 4281/2014.
8. Τα υπό στοιχεία ΔΔΠ Β0015497/21-09-2018, ΔΔΠ
Β0021996/21-12-2018 (Ο.Ε.), 89216/09-08-2019 και
22859/25-02-2020 έγγραφα του Υπουργείου Οικονομικών.
9. Την από 05-04-2021 έκθεση της, κατά το άρθρο 3
του ν. 2971/2001, αρμόδιας Επιτροπής καθορισμού ορίων αιγιαλού και παραλίας για τον επανακαθορισμό της
οριογραμμής αιγιαλού στην παραλιακή περιοχή «Βαγιά
ή Βάι», νήσου Αστυπάλαιας, Νομού Δωδεκανήσου.
10. Το τοπογραφικό-υψομετρικό και κτηματογραφικό
διάγραμμα, αποτελούμενο από μία πινακίδα, κλίμακας
1/500, το οποίο συντάχθηκε την 01-12-2020 από το Νικόλαο Παναγόπουλο, Τοπογράφο Μηχανικό, ελέγχθηκε
ως προς την ορθότητα της αποτύπωσης από τον Ιωάννη
Χειράκη, Αγρονόμο Τοπογράφο Μηχανικό ΠΕ της Κτηματικής Υπηρεσίας Δωδεκανήσων Α’ στις 24-02-2021
και θεωρήθηκε την ίδια ημερομηνία από τον Παναγιώτη
Τριανταφύλλα, Πολιτικό Μηχανικό ΠΕ, Προϊστάμενο της
ίδιας Υπηρεσίας.
11. Το υπ’ αρ. 101673/04-10-2023 έγγραφο της Κτηματικής Υπηρεσίας Δωδεκανήσων Α’, το οποίο περιήλθε
στην υπηρεσία μας λαμβάνοντας Α.Π.:27126/06-10-2023,
αποφασίζουμε:
Επικυρώνουμε την από 05-04-2021 έκθεση της, κατά
το άρθρο 3 του ν. 2971/2001, αρμόδιας Επιτροπής καθορισμού ορίων αιγιαλού και παραλίας για τον επανα-
καθορισμό της οριογραμμής αιγιαλού στην παραλιακή
περιοχή «Βαγιά ή Βάι», νήσου Αστυπάλαιας, Νομού Δωδεκανήσου και το τοπογραφικό-υψομετρικό και κτημα-
τογραφικό διάγραμμα, αποτελούμενο από μία πινακίδα,
κλίμακας 1/500, το οποίο συντάχθηκε την 01-12-2020
από το Νικόλαο Παναγόπουλο, Τοπογράφο Μηχανικό,
ελέγχθηκε ως προς την ορθότητα της αποτύπωσης από
τον Ιωάννη Χειράκη, Αγρονόμο Τοπογράφο Μηχανικό
ΠΕ της Κτηματικής Υπηρεσίας Δωδεκανήσων Α’ στις
24-02-2021 και θεωρήθηκε την ίδια ημερομηνία από
τον Παναγιώτη Τριανταφύλλα, Πολιτικό Μηχανικό ΠΕ,
Προϊστάμενο της ίδιας Υπηρεσίας.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
31 Ιανουαρίου 2024
ΤΕΥΧΟΣ  ΤΕΤΑΡΤΟ
Αρ. Φύλλου 47
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 47/31.01.2024
Επί του ανωτέρω τοπογραφικού διαγράμματος η Επιτροπή επανακαθορίζει την οριογραμμή αιγιαλού με ερυ-
θρά, συνεχή, πολυγωνική γραμμή και στοιχεία κορυφών
(Α1, Α2, Α3,…Α16, Α17).
Βορειοδυτικά της εν λόγω θέσης έχει καθοριστεί άλλη
οριογραμμή αιγιαλού, η οποία επικυρώθηκε με το ΦΕΚ
Δ΄ 245/2010 και κατά συνέπεια η πρώτη κορυφή της
πολυγωνικής οριογραμμής του αιγιαλού της παρούσας
χάραξης ταυτίζεται και συμπίπτει με την κορυφή (Α60)
του ανωτέρω ΦΕΚ.
Η επανακαθορισθείσα επί του προαναφερόμενου τοπογραφικού - υψομετρικού και κτηματογραφικού δια-
γράμματος οριογραμμή αιγιαλού αποτελεί το όριο του
μεγίστου πλην συνήθους χειμέριου κύματος, προσαυξημένο κατά δώδεκα μέτρα στην εκτός ορίων οικισμού
περιοχή χάραξης, σύμφωνα με τις διατάξεις του άρθρου
3 του κ.δ. 132/1929 που διατηρήθηκε σε ισχύ με το άρθρο 8 του ν. 10/1947 σε συνδυασμό με τις διατάξεις του
άρθρου 26 του ν. 2971/2001.
Οριογραμμή παραλίας δεν χαράχθηκε αφού η πολυγωνική γραμμή του αιγιαλού τέμνει τα προς την θάλασσα
όρια των φερόμενων ιδιοκτησιών.
Η έκθεση της Επιτροπής, το τοπογραφικό διάγραμμα
και η παρούσα απόφαση θα αναρτηθούν στην ιστοσελίδα του Υπουργείου Οικονομικών, με ευθύνη των αρ-
μόδιων υπηρεσιών του, στην ηλεκτρονική διεύθυνση:
https://www1.gsis.gr/gspp/dhpe/publicgis/faces/hom
eShore, μετά τη δημοσίευσή τους στην Εφημερίδα της
Κυβερνήσεως σύμφωνα με τις διατάξεις των παρ. 3 και
4 του άρθρου 4, της παρ. 1 του άρθρου 7 και της παρ. 1
του άρθρου 7Α του ν. 2971/2001, όπως ισχύουν.
ΕΚΘΕΣΗ
Επιτροπής επανακαθορισμού των ορίων του
αιγιαλού [άρθρο 3 και άρθρο 9 του ν. 2971/2001
(Α΄ 285)]
Για τον επανακαθορισμό των ορίων του Αιγιαλού στη
παραλιακή περιοχή «Βαγιά ή Βάϊ», Δήμου Αστυπάλαιας,
Νήσου Αστυπάλαιας, του Νομού Δωδεκανήσου.
Στη Ρόδο σήμερα την 05-04-2021, κατά την 2η συνεδρίαση (πρακτικό 2ο), οι υπογεγραμμένοι:
1. Παναγιώτης Τριανταφύλλας, Πολιτικός Μηχανικός
ΠΕ/Α’, Προϊστάμενος της Κτηματικής Υπηρεσίας Δωδεκανήσων Α’, ως Πρόεδρος.
2. Ιωάννης Χειράκης, Αγρονόμος και Τοπογράφος
Μηχανικός ΠΕ/Α’, υπάλληλος της Κτηματικής Υπηρεσίας
Δωδεκανήσων Α’, ως μέλος.
3. Αθανάσιος Παπαγιάννης, Υποπλοίαρχος Λ.Σ., Λιμενοσταθμάρχης Αστυπάλαιας, ως μέλος.
4. Ευαγγελία Μανωλά, Αρχιτέκτων Μηχανικός, Προϊσταμένη του Τμήματος Περιβάλλοντος και Χωρικού Σχε-
διασμού Νοτίου Αιγαίου της Αποκεντρωμένης Διοίκησης
Αιγαίου, ως μέλος.
5. Δέσποινα Λογιωτάτου, Αρχιτέκτων Μηχανικός, Προϊσταμένη της Υ.Δ.Ο.Μ. του Δήμου Καλυμνίων, ως μέλος.
Χρέη γραμματέα στην επιτροπή άσκησε η Ζωή Φαρμακίδη ΠΕ/Β’ Εφοριακός, υπάλληλος της Κτηματικής
Υπηρεσίας Δωδεκανήσων Α’.
Οι ανωτέρω αποτελούν την επιτροπή επανακαθορισμού των ορίων του αιγιαλού η οποία συγκροτήθηκε
κατόπιν της υπ’ αρ. 20674/29-03- 2021 πρόσκλησης του
Προϊσταμένου της Κτηματικής Υπηρεσίας Δωδεκανήσων Α’, όπως αυτή καθορίστηκε με την υπ’ αρ. 25992/
26-06-2020 απόφαση του Συντονιστή της Αποκεντρωμένης Διοίκησης Αιγαίου, με την οποία καθορίστηκαν
τα μέλη της εν λόγω επιτροπής στο Νομό Δωδεκανήσου
δυνάμει του άρθρου 3 του ν. 2971/2001 (Α΄ 285): (Ο Λιμενοσταθμάρχης Αστυπάλαιας, Αθανάσιος Παπαγιάννης
και η Προϊσταμένη της Υ.Δ.Ο.Μ. του Δήμου Καλυμνίων
Δέσποινα Λογιωτάτου αν και εκλήθησαν νομίμως με την
υπ’ αρ. 20674/29-03-2021 έγγραφη πρόσκληση της Κτηματικής Υπηρεσίας Δωδεκανήσων Α’ ως μέλη της ως άνω
επιτροπής, δεν παρέστησαν ούτε αντικαταστάθηκαν από
νόμιμο αναπληρωτή τους στην ως άνω συνεδρίαση και
ως εκ τούτου το παρόν πρακτικό δεν συνυπογράφεται
από αυτούς.
Λαμβάνοντας υπόψη:
1. Την υπ’ αρ. πρωτ. εισ. 6016/27-01-2021 αίτηση της
εταιρείας «AKTI ENGINEERING ΙΚΕ», περί επανακαθορισμού των ορίων του αιγιαλού στην παραλιακή περιοχή,
«Βαγιά ή Βάϊ», Νήσου Αστυπάλαιας, Νομού Δωδεκανήσου.
2. Το τοπογραφικό - υψομετρικό και κτηματογραφικό
διάγραμμα, το οποίο συντάχθηκε, βάσει των διατάξεων
του ιδίου ως άνω Νόμου και των τεχνικών προδιαγραφών του π.δ. 696/1974, με ημερομηνία σύνταξης 01-
12-2020 από τον Νικόλαο Παναγόπουλο, Τοπογράφο
Μηχανικό Τ.Ε. αποτελούμενο από μία πινακίδα, κλίμακας 1/500. Το τοπογραφικό αυτό ελέγχθηκε ως προς
την ορθότητα της αποτύπωσης στις 24-02-2021 από
τον Χειράκη Ιωάννη, Αγρονόμο και Τοπογράφο Μηχανικό ΠΕ/Α’, τεχνικό υπάλληλο της Κτηματικής Υπηρεσίας
Δωδεκανήσων Α’ και θεωρήθηκε επίσης στις 24-02-2021,
από τον Παναγιώτη Τριανταφύλλα, Πολιτικό Μηχανικό,
Προϊστάμενο της Κτηματικής Υπηρεσίας Δωδεκανήσων
Α’. Η χρήση του τοπογραφικού υποβάθρου ως κατάλληλου υπόβαθρου επαναχάραξης των ορίων του Αιγιαλού
έναντι του ορθοφωτοχάρτη, όπως ορίζεται στο άρθρο
11 του ν. 4281/2014, προκρίνεται από την παρούσα επιτροπή δεδομένου ότι επί υποβάθρου ορθοφωτοχάρτη
η ακρίβεια εφαρμογής των περιγραμμάτων - ορίων των
φερομένων ιδιοκτησιών στην υφιστάμενη κατάσταση,
προκαλεί μεγάλη ασάφεια αφού ένας τέτοιος χάρτης δεν
απεικονίζει τοποσταθερά στοιχεία (ξερολιθιές, συρματοπλέγματα, βασταούς κ.λ.π.) με την απαιτούμενη λε-
πτομέρεια. Η θέση των ορίων αυτών έχει άμεση σχέση
με το σχήμα - το μέγεθος και τα όρια του κοινοχρήστου
χώρου, σύμφωνα με το άρθρο 3 του Κ.Δ. 132/1929 περί
«Κτηματολογικού Κανονισμού Δωδεκανήσου» οι διατάξεις του οποίου κατ’ ισχύουν των λοιπών διατάξεων
του ν. 2971/2001 όπως ρητά αναφέρεται στο άρθρο 26
του ιδίου.
3. Το γεγονός ότι βορειοδυτικά της εν λόγω θέσης έχει
καθοριστεί άλλη οριογραμμή Αιγιαλού η οποία επικυρώθηκε με το  Φ.Ε.Κ. Δ΄ 245/2010 και κατά συνέπεια η πρώτη
κορυφή της πολυγωνικής οριογραμμής του Αιγιαλού
της παρούσας χάραξης ταυτίζεται και συμπίπτει με την
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 47/31.01.2024
κορυφή Α60 του ανωτέρω Φ.Ε.Κ. ενώ στη θέση σύνδεσης
τίθεται ενδεικτικά διαχωριστική τομή.
4. Το γεγονός ότι στη θέση δεν διαπιστώνονται ενδείξεις Παλαιού Αιγιαλού.
5. Τις διατάξεις του ν. 2971/2001 «Αιγιαλός, παραλία και
άλλες διατάξεις» όπως αυτός ισχύει και τον ν. 1337/1983
καθώς και την προς αυτόν Δικαστηριακή και Διοικητική
Νομολογία.
6. Την από την επιτόπια μετάβαση σχηματισθείσα αντίληψη περί του πλάτους της βρεχόμενης ζώνης της ξηράς
καθώς και τα στοιχεία καθορισμού αιγιαλού και παραλίας
που προβλέπονται από το άρθρο 9 του ν. 2971/2001 και
ειδικότερα:
Α. Τη γεωμορφολογία του εδάφους για την οποία αναλυτικά αναφέρεται ότι:
(1). Η μορφολογία της ακτής η οποία συνίσταται κατά
το μεγαλύτερο τμήμα της από απότομα βραχώδη πρανή,
μεγάλης κλίσης και κατά το υπόλοιπο, μικρότερο τμήμα, από βότσαλα - πέτρες, μικρής - ομαλής κλίσης όπως
εξάλλου διαπιστώνεται και στο σχετικό τοπογραφικό.
(2). Η ακτή και εν γένει το παραλιακό μέτωπο διαμορφώνεται από αδόμητη χέρσα έκταση. Η περιοχή
χάραξης εντοπίζεται εκτός ορίων οικισμού, εκτός σχεδίου πόλεως, εκτός Ζ.Ο.Ε., εντός αρχαιολογικού χώρου
(Β΄ 704/1999). Εντός της ζώνης του κοινοχρήστου χώρου
δεν υφίστανται παράνομα τεχνικά έργα ή κατασκευάσματα, εξαιρουμένης μίας απλής συρματοπερίφραξης
ιδιωτικού ακινήτου.
(3). Το φυσικό όριο βλάστησης εντοπίζεται κατά το
δυνατόν και αποτυπώνεται επί του τοπογραφικού διαγράμματος ως θαμνώδη περιοχή.
Β. Το γεγονός ότι στην περιοχή δεν εντοπίστηκαν
παράκτιοι φυσικοί πόροι. Με την έννοια φυσικοί πόροι
νοείται το σύνολο των πρώτων υλών που προέρχονται
από τη φύση, δηλαδή από το έδαφος, τα δάση, τα ύδατα,
και αξιοποιούνται βιομηχανικώς.
Γ. Τα πορίσματα από την εκτίμηση των μετεωρολογικών στοιχείων της περιοχής, ήτοι το γεγονός ότι στην
περιοχή οι άνεμοι που επικρατούν είναι κυρίως Βόρειοι - Βορειοδυτικοί. Η δε συνήθης έντασή τους γενικά δεν
είναι μεγάλη και πλησιάσει τα 6-7 Β.
Δ. Τη μορφολογία του πυθμένα, ο οποίος συνίσταται
από άμμο και λιγοστά διάσπαρτα βράχια κοντά στην
ακτή, ενώ η κλίση του δεν είναι μεγάλη κυμαινόμενη
γύρω στα 50 μέτρα βάθος σε απόσταση περίπου 1.300
μέτρων από την ακτή, όπως προκύπτει από την αυτοψία
μακροσκοπικά, καθώς και το ότι σε περιοχές με μικρά
βάθη και μικρές κλίσεις του βυθού, όπου η θραύση του
κύματος και η εκτόνωση της ενέργειας του γίνεται σε
μεγάλη απόσταση από την ακτογραμμή, η επίδραση
του κύματος στην ακτή είναι μικρή ενώ σε περιπτώσεις
ακτών με μεγάλες κλίσεις βυθού και μεγάλα βάθη κοντά
στην ακτή όπου η θραύση των κυμάτων συντελείται κοντά στην ακτή ή ακόμη και πάνω σ’ αυτή ο κυματισμός
καλύπτει κατά κανόνα μεγάλο εύρος ακτής προκειμένου
να εκτονωθεί.
Ε. Τον τομέα ανάπτυξης κυματισμού σε σχέση με το μέτωπο της ακτής, ότι δηλαδή πρόκειται για ακτή με μικρό
σχετικά ανάπτυγμα πελάγους (όρμος), καθώς και το ότι
μεγάλο ανάπτυγμα θαλάσσιας έκτασης συμβάλλει στη
δημιουργία μεγαλύτερης έντασης κυματικού πεδίου σε
σχέση με κλειστές θαλάσσιες περιοχές (όρμους ή κόλπους) που έχουν ίδια ένταση ανέμου.
ΣΤ. Τη μη ύπαρξη εγκεκριμένων χωροταξικών κατευθύνσεων και χρήσεων γης που να επηρεάζουν την εξε-
ταζόμενη παράκτια ζώνη.
Η. Τη ύπαρξη ευπαθών οικοσυστημάτων και προστατευόμενων περιοχών στην εξεταζόμενη θαλάσσια και
χερσαία περιοχή (εντός Natura 2000- Code GR4210021).
7. Η επανακαθορισθείσα και επαναχαραχθείσα επί του
προαναφερόμενου τοπογραφικού - υψομετρικού και
κτηματογραφικού διαγράμματος οριογραμμή αιγιαλού,
αποτελεί το όριο του μεγίστου πλην συνήθους χειμέριου
κύματος, προσαυξημένο κατά 12 μέτρα, στην εκτός ορίων οικισμού περιοχή χάραξης, σύμφωνα με τις διατάξεις
του άρθρου 3 του Κ.Δ. 132/1929 που διατηρήθηκε σε
ισχύ με το άρθρο 8 του ν. 510/1947 σε συνδυασμό με
τις διατάξεις του άρθρου 26 του ν. 2971/2001.
8. Οριογραμμή Παραλίας δεν χαράχθηκε αφού η πολυγωνική γραμμή του Αιγιαλού τέμνει τα προς τη θά-
λασσα όρια των φερομένων ιδιοκτησιών. Τα όρια των
φερομένων ιδιοκτησιών και τα στοιχεία των φερομένων
ιδιοκτητών υπεδείχθησαν από την επισπεύδουσα χωρίς
πραγματοποίηση έρευνας ιδιοκτησιακού από την παρούσα επιτροπή ή την Κ.Υ.Δ.Α’. Σημειώνεται εδώ ότι η
διοικητική διαδικασία καθορισμού ορίων Αιγιαλού του
ν. 2971/2001 δεν πιστοποιεί ιδιοκτησία.
9. Ο όρος επανακαθορισμός των ορίων του αιγιαλού στη θέση αυτή χρησιμοποιείται εξαιτίας
οριστικοποίησης της Π.Ο.Α. και της υπό στοιχεία
ΔΔΠΒ0021996ΕΞ2018/21-12-2018 έγγραφης οδηγίας
της Δ.Δ.Π. του Υπουργείου Οικονομικών, αποφασίζουμε:
και επανακαθορίζουμε επί του ως ανωτέρω τοπογραφικού διαγράμματος: Την οριογραμμή του Αιγιαλού με
ερυθρά συνεχή πολυγωνική γραμμή και στοιχεία κορυφών (Α1,Α2,Α3,……,Α16,Α17).
Η Επιτροπή
Ο Πρόεδρος
Τα Μέλη
ΠΑΝΑΓΙΩΤΗΣ ΤΡΙΑΝΤΑΦΥΛΛΑΣ
ΙΩΑΝΝΗΣ ΧΕΙΡΑΚΗΣ
ΕΥΑΓΓΕΛΙΑ ΜΑΝΩΛΑ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 47/31.01.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 47/31.01.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 47/31.01.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 47/31.01.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 47/31.01.2024
Η απόφαση αυτή να δημοσιευθεί στην Εφημερίδα της Κυβερνήσεως.
Πειραιάς, 18 Ιανουαρίου 2024
Η Γραμματέας Αποκεντρωμένης Διοίκησης
ΜΑΡΙΑΝΝΑ ΝΙΚΟΛΑΪΔΟΥ

[Source: 20240400047.pdf | Tokens: 13254]